
Na osnovu člana 5. Zakona br. 04/L-034 o Kosovskoj agenciji za privatizaciju (u daljem tekstu: „Zakon o KAP-u“), kao i Poglavlja 3. Operativnih politika Kosovske agencije za privatizaciju, Kosovska agencija za privatizaciju (u daljem tekstu: „KAP“), postupajući u svojstvu administratora u poverenju, nadležna je da, na osnovu raspoložive dokumentacije, relevantnih dokaza i drugih podataka kojima raspolaže, utvrđuje pravni status preduzeća i imovine koja se nalazi na teritoriji Republike Kosovo. U skladu sa navedenim zakonskim i podzakonskim ovlašćenjima, a na osnovu izvršene analize raspoložive dokumentacije i utvrđenih činjenica, KAP dana 12,13,14,15 i 16.10.2026 godine objavljuje sledeće:
 O B A V E Š T E NJ E
Shodno odluci Upravnog Odbora KAP-a Ref.br. UO-237/70, donete 29/09/2026:
Utvrđuje se da imovina preduzeća „RADAN“ Lebane/Srbija/imovina na Kosovu koja se nalazi na teritoriji Republike Kosovo, uključujući i svu drugu imovinu ovog preduzeća koja bude naknadno identifikovana na teritoriji Republike Kosovo, predstavlja društvenu svojinu i ista potpada pod administrativnu nadležnost Kosovske agencije za privatizaciju.
Važno obaveštenje:
Agencija, nakon utvrđivanja statusa preduzeća koje je u njenoj administrativnoj nadležnosti, pokreće postupak likvidacije i/ili prodaje preduzeća i njegove imovine. Po okončanju ovog postupka, između ostalog, vrše se i isplate iz finansijskih sredstava ostvarenih prodajom preduzeća i njegove imovine, u korist „Poverilaca“i „Kvalifikovanih radnika“, do iznosa na koji navedena lica imaju pravo, u skladu sa važećim zakonodavstvom.

Zainteresovane strane imaju pravo da, u roku od 30 (trideset) dana od dana poslednjeg objavljivanja ovog obaveštenja, podnesu žalbu protiv ovog obaveštenja Posebnom veću Vrhovnog suda Kosova u Prištini, u vezi sa pitanjima koja se odnose na Kosovsku agenciju za privatizaciju.

Rok za podnošenje žalbe počinje da teče od poslednjeg dana objavljivanja predmetnog obaveštenja. Protekom navedenog roka, bez blagovremeno podnete žalbe, odluka se smatra konačnom, odnosno proizvodi pravno dejstvo u skladu sa važećim propisima.

Odgovarajući zakon o KAP-u može se pronaći na zvaničnoj internet stranici Kosovske agencije za privatizaciju (KAP), na adresi www.pak-ks.org, kao i na zvaničnoj internet stranici Skupštine Republike Kosovo, na adresi www.assembly-kosova.org.

